《琢玉歌》
宋代·四锡

蓝谿中，荆山峰，
结灵凝粹生群玉，飞英荡彩如长虹。
野人初向深崖得，蹋著云根风雨黑。
满把晶荧雪霜色，特达天姿几人识。
治玉之工初琢成，荧荧辉彩锵锵声。
方瑚圆琏荐宗庙，苍佩玄圭颁帝庭。
尧兵曾用丹浦战，汉斗已碎鸿门营。
我愿琢为北斗柄，指麾五星齐七政。
庶使阴阳造化机，四时六气随吾令。